pythainlp/thai_wikipedia_clean_20230101 huggingface dataset:
เจ้าหญิงบีร์กิตตาแห่งสวีเดนและโฮเอินท์ซ็อลเลิร์น ประสูติเมื่อวันที่ 19 มกราคม ค.ศ. 1937 ณ พระราชวังฮากา เขตโซลนา กรุงสต็อกโฮล์ม ประเทศสวีเดน เป็นพระราชธิดาองค์ที่สองในเจ้าชายกุสตาฟ อดอล์ฟ ดยุกแห่งเวสเตร์บอตเติน และเจ้าหญิงซิบิลลาแห่งซัคเซิน-โคบูร์กและโกทา มีพระพี่นางและพระน้องนางได้แก่ เจ้าหญิงมาร์กาเรธาแห่งสวีเดน, เจ้าหญิงเดซีเรแห่งสวีเดน และเจ้าหญิงคริสตินาแห่งสวีเดน และมีพระอนุชาคือ สมเด็จพระราชาธิบดีคาร์ลที่ 16 กุสตาฟแห่งสวีเดน
เจ้าหญิงเริ่มมีความสัมพันธ์กับเจ้าชายโยฮัน เกออร์ค ฟ็อน โฮเอินท์ซ็อลเลิร์นตั้งแต่ปี ค.ศ. 1959 ในงานเลี้ยงค็อกเทล อันนำไปสู่พิธีหมั้นหมายในวันที่ 19 ธันวาคมปีถัดมา ก่อนเสกสมรสในวันที่ 15 พฤษภาคม ค.ศ. 1961 ณ พระราชวังสต็อกโฮล์ม และเสกสมรสทางศาสนาในปีเดียวกัน ณ โบสถ์ซังต์โยฮันน์ในวังซิกมาริงเงิน โดยมีเพื่อนเจ้าสาวคือ เจ้าหญิงคริสตินาแห่งสวีเดน เจ้าหญิงเบเนดิกเทอแห่งเดนมาร์ก เจ้าชายคาร์ล กุสตาฟ มกุฎราชกุมารแห่งสวีเดน และเคานต์มีกาเอล เบอร์นาดอตต์แห่งวิสบอรย์ หลังเสกสมรสพระองค์เข้ารีตโรมันคาทอลิกตามพระสวามี แม้ฐานันดรของพระองค์กับพระสวามีจะต่างกัน กล่าวคือพระองค์อยู่ในระดับรอยัลไฮนิส (royal highness) ส่วนเจ้าชายโยฮันน์อยู่ในระดับเซอรีนไฮนิส (serene highness) แต่พระองค์ได้สิทธิพิเศษในการผดุงฐานันดรเดิมไว้ ทั้งสองมีพระโอรส-ธิดาด้วยกัน 3 พระองค์ ได้แก่
ในปี ค.ศ. 1990 พระองค์แยกกันอยู่กับพระสวามี โดยประทับอยู่ในพระตำหนักบนเกาะมายอร์กา ประเทศสเปน ส่วนเจ้าชายโยฮันพระสวามีประทับอยู่ในมึนเชิน ประเทศเยอรมนี แม้จะแยกกันอยู่แต่ทั้งสองพระองค์ยังคงเสด็จในพระราชพิธีเสกสมรสของมกุฎราชกุมารีวิกตอเรียร่วมกัน และยังเลี้ยงฉลองในวาระครบรอบพิธีเสกสมรสของทั้งสองพระองค์ในปี ค.ศ. 2011
คาซูโตะ คูชิดะ
คาซูโตะ คูชิดะ เป็นนักฟุตบอลชาวญี่ปุ่นในตำแหน่งกองกลาง เขาเคยเล่นให้กับหลายสโมสรในไทย เช่น ชลบุรี
และ ชัยนาท ฮอร์นบิล
ซาลาแมนเดอร์ยักษ์จีน
ซาลาแมนเดอร์ยักษ์จีน (; จีนตัวย่อ: 娃娃鱼; พินอิน: wáwáyú–"หวาหวายฺหวี" แปลตามตัว "ปลาทารก")
เป็นสัตว์ครึ่งบกครึ่งน้ำที่มีขนาดใหญ่ที่สุดในโลก ที่ยังคงสืบทอดเผ่าพันธุ์มาจนถึงปัจจุบัน มีลักษณะรูปร่างหัวกลมแบนใหญ่ ลำตัวแบน ตาเล็กมาก ปากกว้างมาก ภายในปากมีฟันขนาดเล็กจำนวนมาก ที่สามารถใช้ขบกัดได้เป็นอย่างดี หางยาวมีแผ่นหนังคล้ายครีบ ขาสั้น 4 ข้าง มีนิ้ว 4 นิ้ว ลำตัวสีน้ำตาลกระหรือดำและสามารถเปลี่ยนสีได้ตามสภาพแวดล้อม โดยถือว่าเป็นซากดึกดำบรรพ์มีชีวิตอีกจำพวกหนึ่ง ซึ่งอาศัยอยู่บนโลกเป็นเวลากว่า 300 ล้านปีมาแล้ว
ขนาดเมื่อโตเต็มที่ยาวได้ถึงเกือบ 2 เมตร อาศัยอยู่เฉพาะลำธารน้ำที่มีคุณภาพน้ำในเกณฑ์ดี สภาพน้ำไหลแรง มีอุณหภูมิต่ำในป่าดิบทางตอนกลางและตอนใต้ของจีนเท่านั้น เช่น มณฑลส่านซี, มณฑลชิงไห่, มณฑลเสฉวน, มณฑลกวางตุ้ง, มณฑลเจียงซู และมณฑลกวางสี เป็นต้น หากินในเวลากลางคืน กินอาหารจำพวก ปลาและสัตว์มีกระดองชนิดต่าง ๆ โดยปกติแล้วเป็นสัตว์ที่อยู่อย่างสงบ แต่สามารถจะฉกกัดได้อย่างรุนแรงและดุร้ายเมื่อถูกรบกวน
มีฤดูผสมพันธุ์ในช่วงเดือนสิงหาคมถึงกันยายน วางไข่ได้ครั้งละ 500 ฟอง โดยที่ตัวผู้เป็นผู้ดูแล ไข่มีใช้เวลาฟักประมาณ 50-60 วัน และมีอายุยืนได้ถึง 30 ปี ซึ่งบางตัวพบมีสภาพเป็นอัลบิโน่ด้วย ในปลายปี ค.ศ. 2015 มีการพบซาลาแมนยักษ์จีนตัวหนึ่งในถ้ำ ที่เมืองฉงชิ่ง มีความยาวถึง 1.8 เมตร น้ำหนัก 82 กิโลกรัม คาดว่ามีอายุกว่า 200 ปี
ปัจจุบัน ซาลาแมนเดอร์ยักษ์จีน อยู่ในสภาพที่ใกล้จะสูญพันธุ์อย่างวิกฤต เนื่องจากสภาพแวดล้อมที่อยู่อาศัยถูกทำลาย และถูกจับไปทำเป็นอาหารซึ่งเนื้อมีรสชาติเหมือนเนื้อไก่ ปัจจุบัน มีการเพาะขยายพันธุ์ซาลาแมนเดอร์ยักษ์จีนเพื่อการนำไปทำเป็นอาหารและเพื่อการอนุรักษ์ เช่นที่เมืองจางเจียเจี้ย ในมณฑลหูหนาน โดยภายในฟาร์มมีการจัดสภาพแวดล้อมให้เหมือนกับสภาพถิ่นที่อยู่อาศัยจริง ๆ ในธรรมชาติ คือ เหมือนกับลำธารในถ้ำหรือน้ำตก โดยในงานเทศกาลพื้นเมืองของที่นั่นที่จัดติดต่อกัน 3 วัน มีการปรุงอาหารที่ทำจากซาลาแมนเดอร์ยักษ์จีน มีราคาซื้อขายที่แพง เนื้อมีราคาขายกิโลกรัมละ 300 ดอลลาร์สหรัฐ (ประมาณ 10,800 บาท) หนังสามารถนำไปใช้ประโยชน์และหัวใจทำยาจีนแผนโบราณ ถือเป็นรายได้หนึ่งของชาวบ้านท้องถิ่นที่ฉุดให้พ้นจากความยากจน
สถานะของซาลาแมนเดอร์ยักษ์จีนในบัญชีของไซเตสจัดให้อยู่ในบัญชีหมายเลข 1 คือ (Appendix I) ห้ามค้าขาย ห้ามมีไว้ในครอบครอง ยกเว้นเพื่อการศึกษาวิจัยหรือเพาะขยายพันธุ์ ส่วนการรับประทานเนื้อจากการเพาะเลี้ยงนั้นไม่มีความผิดตามกฎหมาย
เทศบาลเมืองโพนทอง
เกรกอรี เฮมส์
เกรกอรี เชน เฮมส์ (Gregory Shane Helms; 12 กรกฎาคม ค.ศ. 1974) เป็นนักมวยปล้ำอาชีพชาวอเมริกันที่รู้จักกันในนาม เกรกอรี เฮมส์ (Gregory Helms) และ เดอะเฮอร์ริเคน (The Hurricane) เจ้าของฉายา "Supernatural"
ปี 2011 เฮมส์ได้ประสบอุบัติเหตุพาแฟนสาวซ้อนท้ายขับรถจักรยานยนตร์จนรถชนที่รัฐนอร์ทแคโรไลนา เมื่อวันที่ 6 พฤษภาคม ซึ่งอาการสาหัสทั้งคู่เหตุช็อควงการมวยปล้ำครั้งนี้ส่งผลให้เจ้าหน้าที่กู้ชีพต้องประสานงานเฮลิคอปเตอร์มารับตัวทั้งคู่ไปส่งโรงพยาบาลใกล้เคียงเป็นการด่วน สำหรับอาการเบื้องต้นนั้น เฮลมส์ได้รับบาดเจ็บสาหัส ขาหัก ข้อเท้าหัก จมูกหัก กรามเคลื่อน และถูกเย็บกว่า 200 เข็ม ส่วนแฟนสาวอย่าง เคเรน มีรายงานว่าได้รับบาดเจ็บคอหัก และยังไม่มีรายงานว่าทั้งคู่จะเป็นตายร้ายดีอย่างไร แต่ถ้าพิจารณาจากอาการบาดเจ็บที่ได้รับก็น่าจะอยู่ในระดับโคม่า และล่าสุดอาการปลอดภัยแล้ว
Helms was part of the group called 3 Count, which won the title jointly, and the WCW Hardcore Championship was defended under the Freebird Rule.
แพนเซอร์ฮาวอิตเซอ 2000
แพนเซอร์ฮาวอิตเซอ 2000  มีชื่อย่อว่า PzH 2000 เป็นปืนใหญ่อัตตาจรขนาด 155 ม.ม. แบบหุ้มเกราะติดตั้งบนล้อสายพาน พัฒนาโดยบริษัท Krauss-Maffei Wegmann (KMW) และ Rheinmetall ตั้งแต่ปี ค.ศ. 1996 สำหรับกองทัพเยอรมนี ปัจจุบันมีประจำการในกองทัพเยอรมนี อิตาลี เนเธอร์แลนด์ และกรีซ จำนวนมากกว่า 330 ชุด
พีแซดเอช 2000 เป็นปืนใหญ่อัตตาจรที่มีอัตราการยิงสูงมาก สูงสุดถึง 3 นัด ใน 9 วินาที, 10 นัด ใน 56 วินาที และสามารถยิงต่อเนื่องได้ระหว่าง 10 ถึง 13 นัด ต่อนาที ขึ้นอยู่กับความร้อนที่ปากกระบอกปืน สามารถปฏิบัติการได้โดยใช้เจ้าหน้าที่ 3 นาย คือ ผู้บังคับการ, พลขับ และพลยิง
พีแซดเอช 2000 เข้าทำการรบครั้งแรกโดยกองทัพเนเธอร์แลนด์ในสงครามอัฟกานิสถาน ในปฏิบัติการเมดูซา เข้าโจมตีฝ่ายตาลีบัน ในจังหวัดกันดะฮาร์ อัฟกานิสถาน เมื่อเดือนสิงหาคม ค.ศ. 2006
Panzerhaubitze 2000
PzH 2000
พีแซดเอช 2000
ทศพร ชัยประคอง
พอล ลอนดอน
พอล ลอนดอน (Paul London) มีชื่อจริงว่า พอล ไมเคิล ลอนดอน (Paul Michael London) เกิดวันที่ 16 เมษายน ค.ศ. 1980 นักมวยปล้ำอาชีพชาวอเมริกัน อดีตสังกัดดับเบิลยูดับเบิลยูอี (WWE) เคยจับคู่กับไบรอัน เคนดริกคว้าแชมป์แทกทีม WWE
ปืนใหญ่อัตตาจรอาร์เชอร์
ระบบปืนใหญ่อาร์เชอร์  รหัส "FH77BW L52" เป็นระบบปืนใหญ่อัตตาจรขนาด 155 ม.ม. ของสวีเดนและนอร์เวย์ พัฒนาขึ้นโดยบริษัท Bofors (ปัจจุบันเป็นบริษัทลูกของ บีเออี ซิสเต็มส์) โดยการควบคุมของ Försvarets Materielverk (FMV) ของสวีเดน ประกอบด้วยปืนใหญ่ฮาวอิตเซอร์ขนาด 155 ม.ม. ติดตั้งบนรถบรรทุก 6 ล้อวอลโว โดยมีรถควบคุมสั่งการทางไกล และรถบรรทุกกระสุนสนับสนุน สามารถปฏิบัติการได้ด้วยเจ้าหน้าที่ 4 นาย
ปัจจุบัน ระบบอาร์เชอร์มีประจำการในกองทัพสวีเดนและนอร์เวย์ และอยู่ระหว่างพิจารณาจัดซื้อโดยกองทัพอินเดียและแคนาดา
สถานีรถไฟบัตเตอร์เวิร์ท
สถานีรถไฟบัตเตอร์เวิร์ท หรือสะกดว่า บัตเตอร์เวอร์ธ  เป็นสถานีรถไฟของประเทศมาเลเซีย ตั้งอยู่ในเมืองบัตเตอร์เวิร์ท เขตนอร์ทเทิร์นเซอบรังปไร รัฐปีนัง โดยในอดีตจะมีรถไฟของประเทศไทยมาปลายทางที่สถานีรถไฟบัตเตอร์เวอร์ธวันละ 2 ขบวน คือ ขบวนรถไฟกรุงเทพ-บัตเตอร์เวอร์ธ-กรุงเทพ จากสถานีนี้สามารถเดินทางด้วยรถไฟไปยังกัวลาลัมเปอร์ และประเทศสิงคโปร์ได้
ปัจจุบันสายกรุงเทพ-บัตเตอร์เวอร์ธถูกยกเลิกแล้ว โดนต้องเปลี่ยนขบวนที่สถานีหาดใหญ่และไปต่อที่สถานีปาตังเบซาร์แทน
พรรครักษ์สันติ
พรรครักษ์สันติ  เป็นพรรคการเมืองไทยที่ก่อตั้งขึ้นในปี พ.ศ. 2554 โดยมีศาสตราจารย์ ร้อยตำรวจเอก ดร.ปุระชัย เปี่ยมสมบูรณ์ เป็นประธานที่ปรึกษาพรรค มีพลตำรวจโทถวิล สุรเชษฐพงษ์ เป็นหัวหน้าพรรคคนแรก และมีรองศาสตราจารย์ ดร.พรเพ็ญ เพชรสุขศิริ เป็นเลขาธิการพรรค ซึ่งพรรครักษ์สันติมีแนวความคิดที่จะแยกกรรมการบริหารพรรค ออกจากสมาชิกสภาผู้แทนราษฎรของพรรค เพื่อแยกงานอำนวยการกับงานการเมืองออกจากกัน
พรรครักษ์สันติ มีคำขวัญว่า "สามัคคี กินดีมีสุข ทุกที่เป็นธรรม นำชาติรุ่งเรือง" มุ่งดำเนินแนวนโยบายในการเป็นพรรคทางเลือก และเป็นกลางทางการเมือง โดยมีนักการเมือง นักวิชาการ และผู้มีชื่อเสียงเข้าร่วมงานกับพรรค อาทิ ผศ.ดร.นพดล อินนา รศ.ดร.ชรินรัตน์ พุทธปวน วีระชัย ไชยวรรธนะ พันธ์เลิศ ใบหยก พญ.วิวรรณ นิติวรางกูร นพ.ประจวบ อึ๊งภากรณ์ พีระพงศ์ สาคริก และ รศ.นงลักษณ์ วัฒนสิงหะ
ต่อมามี พลตำรวจโท ถวิล สุรเชษฐพงษ์ เป็นหัวหน้าพรรค รศ.นงลักษณ์ วัฒนสิงหะ เป็นรองหัวหน้าพรรค ดร.สุภาพ ทองรัตน์ เป็นโฆษกพรรค ว่าที่ร้อยโท กิตติพงศ์ ว่องวิภาสมิตกุล เป็นกรรมการบริหารพรรค
การเลือกตั้ง พ.ศ. 2554 พรรครักษ์สันติได้ส่งผู้สมัครในระบบบัญชีรายชื่อ จำนวน 64 คน โดยมีหมายเลขประจำพรรคคือ หมายเลข 12 โดยมี ศ.ร.ต.อ.ดร.ปุรชัย เปี่ยมสมบูรณ์ เป็นผู้สมัครลำดับที่ 1 ของบัญชีรายชื่อ และได้รับเลือกตั้งเป็นสมาชิกสภาผู้แทนราษฎรเพียงคนเดียวของพรรค
แม่ชีทศพร
ทศพร บุญเทวาพิทักษ์
ไบรอัน เคนดิก
ปืนใหญ่อัตตาจร
ปืนใหญ่อัตตาจร  เป็นศัพท์ทางการทหาร หมายถึงพาหนะที่สามารถขับเคลื่อนตัวเองได้ และติดตั้งปืนใหญ่ ปืนฮาวอิตเซอร์ หรือเครื่องยิงจรวด สามารถเคลื่อนย้ายไปตามภูมิประเทศทุรกันดาร โดยอาจเป็นพาหนะล้อสายพานหรือล้อยาง ทำการยิงแล้วเคลื่อนย้ายที่ตั้งอย่างรวดเร็ว เพื่อป้องกันการตรวจจับสถานที่ตั้งและถูกโจมตีกลับ
ปืนใหญ่อัตตาจรจะประจำการอยู่ในกองพันทหารปืนใหญ่ มีหน้าที่ยิงสนับสนุนทหารราบในแนวหน้าจากระยะไกล ปืนอัตตาจรสมัยใหม่อาจมีลักษณะคล้ายรถถัง และหุ้มเกราะขนาดกลาง บางรุ่นอาจติดตั้งปืนกลเพื่อป้องกันตนเองจากทหารราบของฝ่ายตรงข้าม
Self-propelled artillery
การขยายค่ายของดับเบิลยูดับเบิลยูอี
ที่หยุดรถไฟไร่เกล็ดดาว
ที่หยุดรถไฟไร่เกล็ดดาว  ตั้งอยู่ที่หมู่ 4 บ้านน้ำแรม ตำบลบ้านไร่ อำเภอเด่นชัย จังหวัดแพร่ อยู่ห่างจากสถานีรถไฟกรุงเทพเป็นระยะทาง 525.60 กิโลเมตร เป็นที่หยุดรถไฟของทางรถไฟสายเหนือ อยู่ระหว่าง สถานีรถไฟห้วยไร่ และ สถานีรถไฟเด่นชัย ตัวย่อของสถานีคือ รล.
ดับเบิลยูซีดับเบิลยู เวิลด์เฮฟวี่เวท แชมเปี้ยนชิพ
ดับเบิลยูซีดับเบิลยู เวิลด์เฮฟวี่เวท แชมเปี้ยนชิพ (อังกฤษ:WCW World Heavyweight Championship) เป็นเข็มขัดแชมป์โลก ของ WCW ก่อตั้งขึ้นเมื่อ 11 มกราคม ค.ศ. 1991 ถึง วันที่ 9 ธันวาคม ค.ศ. 2001 และนำมารวมกับ ดับเบิลยูดับเบิลยูเอฟ แชมเปี้ยนชิพ (WWF Championship) กลายเป็นเข็มขัดเดี่ยว ดับเบิลยูดับเบิลยูเอฟ อันดิสพิวเต็ด แชมเปี้ยนชิพ (WWF Undisputed Championship) ภายหลังจากการซื้อกิจการสมาคมที่ล้มละลายอย่าง เวิลด์แชมเปี้ยนชิพเรสต์ลิง (WCW)
ในเดือนพฤศจิกายน ค.ศ. 1988 Turner Broadcasting ได้ทำการซื้อกิจการ Jim Crockett Promotions ซึ่งต่อมาได้ถูกโปรโมทต่อในชื่อของ NWA World Championship Wrestling ในขณะตอนที่สมาคมยังคงเป็นสมาชิกของ National Wrestling Alliance (NWA) การใช้ชื่อ NWA ลดลงเรื่อย ๆ ในรายการทางโทรทัศน์ จนเป็นชื่อ World Championship Wrestling หรือ WCW ในวันที่ 11 มกราคม ค.ศ. 1991 Ric Flair เอาชนะ Sting ในการชิงแชมป์ NWA World Heavyweight Championship และได้รับการยอมรับว่าเป็นแชมป์โลก WCW คนแรก
ดับเบิลยูซีดับเบิลยู เวิลด์ เฮฟวี่เวท แชมเปี้ยนชิพ
WCW World Heavyweight Championship
WCW Championship
สตู ฮาร์ต
สตู ฮาร์ต  เกิดวันที่ 3 พฤษภาคม ค.ศ. 1915 เป็นนักมวยปล้ำอาชีพชาวแคนาดา ของสมาคม เวิลด์เรสต์ลิงเฟดดิเรชั่น (WWF) ปัจจุบันได้เสียชีวิตลงเมื่อวันที่ 13 ตุลาคม 2003 หลังจากที่สตูได้เข้ารับการรักษาในโรงพยาบาลทั่วไป Rockyview ตั้งแต่วันที่ 3 ตุลาคม 2003 สำหรับอาการติดเชื้อข้อศอกและภาวะปอดอักเสบ นอกจากนี้เขายังรับความเดือดร้อนจากโรคที่เกี่ยวข้องกับโรคเบาหวานและโรคข้ออักเสบ ปี 2010 สตูได้รับบรรจุเข้าสู่หอเกียรติยศดับเบิลยูดับเบิลยูอี โดยครอบครัวฮาร์ตมารับรางวัลแทน
สถานีรถไฟไร่เกล็ดดาว
โรงเรียนบางปะอิน &quot;ราชานุเคราะห์ ๑&quot;
โรงเรียนบางปะอิน "ราชานุเคราะห์ ๑" เป็นโรงเรียนรัฐบาลประเภทโรงเรียนมัธยมศึกษาขนาดใหญ่ ในสังกัดสำนักงานเขตพื้นที่การศึกษามัธยมศึกษาพระนครศรีอยุธยา สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณถนนปราสาททอง ตำบลบ้านเลน อำเภอบางปะอิน จังหวัดพระนครศรีอยุธยา เปิดสอนในระดับชั้นมัธยมศึกษาตอนต้นและตอนปลายแบบสหศึกษา และเป็นและโรงเรียนประจำอำเภอบางปะอิน
ผู้บริหารจากอดีตถึงปัจจุบัน
โรงเรียนบางปะอิน "ราชานุเคราะห์ ๑" มีที่ตั้งเดิมอยู่ที่วัดนิเวศธรรมประวัติ ซึ่งจัดการเรียนการสอนมาตั้งแต่ปี พ.ศ. 2426 ในรัชสมัยของพระบาทสมเด็จพระจุลจอมเกล้าเจ้าอยู่หัว นับว่าเป็นโรงเรียนประชาบาลแห่งแรกของประเทศ
วันที่ 1 ตุลาคม พ.ศ. 2465 โรงเรียนสถานะเป็น โรงเรียนประจำอำเภอบางปะอิน
ในปี พ.ศ. 2478 พระบาทสมเด็จพระปรเมนทรมหาอานันทมหิดล ทรงพระกรุณาโปรดเกล้า ฯ พระราชทานทรัพย์ส่วนพระองค์เพื่อสร้างโรงเรียนแห่งใหม่ในบริเวณทุ่งนาหลังที่ว่าการอำเภอบางปะอิน และต่อมาในวันที่ 11 พฤศจิกายน พ.ศ. 2479 ทรงได้พระราชทานนามโรงเรียนว่า โรงเรียนราชานุเคราะห์ ๑ พ.ศ. ๒๔๗๘ ซึ่งต่อมากรมสามัญศึกษาได้เปลี่ยนชื่อโรงเรียนเป็น โรงเรียนบางปะอิน "ราชานุเคราะห์ ๑" เช่นในปัจจุบัน
ซาร่าห์ ฟิลิป
โอตสึ
โอตสึ  เป็นเมืองหลักของจังหวัดชิงะ ณ วันที่ 1 ตุลาคม ค.ศ. 2021 เมืองนี้มีประชากรประมาณ 343,991 คนจาก 153,458 ครัวเรือน และความหนาแน่นของประชากรอยู่ที่ 740 คนต่อตารางกิโลเมตร พื้นที่ทั้งหมดของเมืองคือ
ต่อมาจึงมีการสถาปนาเมืองโอตสึขึ้นในวันที่ 11 เมษายน พ.ศ. 2437
จังหวัดลีแยฌ
ลีแยฌ  หรือ ลึททิช  เป็นจังหวัดที่ตั้งอยู่ทางตะวันออกที่สุดของแคว้นวอลลูนและประเทศเบลเยียม โดยทางเหนือมีพื้นที่ติดต่อกับจังหวัดเฟลมิชบราบันต์ จังหวัดลิมบืร์คของประเทศเบลเยียม และจังหวัดลิมบืร์คของประเทศเนเธอร์แลนด์ ทางตะวันออกติดต่อกับประเทศเยอรมนี ทางตะวันตกติดต่อกับจังหวัดวอลลูนบราบันต์และจังหวัดนามูร์ และทางใต้ติดต่อกับจังหวัดลักเซมเบิร์กของประเทศเบลเยียมและประเทศลักเซมเบิร์ก
ประชากรส่วนใหญ่ของจังหวัดลีแยฌพูดภาษาฝรั่งเศส แต่ในบางเมืองทางตะวันออกของจังหวัดใช้ภาษาเยอรมันเป็นภาษาหลัก ลีแยฌมีแม่น้ำสายหลักคือแม่น้ำเมิซ
จังหวัดลีแยฌมีเมืองหลวงชื่อเดียวกันกับจังหวัด และมีพื้นที่ 3,857 ตารางกิโลเมตร แบ่งออกเป็น 4 เขต ซึ่งแบ่งออกเป็นเทศบาลรวม 84 เทศบาล
จังหวัดลีแยฌประกอบด้วย 4 เขต  ได้แก่ เขตอุย เขตลีแยฌ เขตแวร์วีเย และเขตวาแรม
และแบ่งย่อยเป็น 84 เทศบาล  ดังแผนที่นี้
เจี๋ยวกู่หลาน
เจียวกู่หลาน (; ชื่อวิทยาศาสตร์: "Gynostemma pentaphyllum" (Thunb.); ชื่ออื่น: ชาสตูล เบญจขันธ์ ปัญจขันธ์ เซียนเฉ่า) เป็นพืชที่ขึ้นอยู่ทั่วทวีปเอเชีย ลักษณะของพืช เป็นไม้เถาล้มลุก ลำต้นเล็กเรียวยาว ลำต้นที่เลื้อยยางแตกกิ่งแขนงได้ บริเวณข้อของลำต้นที่ทอดนอนไปตามดินจะออกรากได้ ใบเป็นใบประกอบแบบฝ่ามืออกสลับ ส่วนมากมีใบย่อย 5 ใบ ดอกเล็ก สีเหลืองปนเขียว ผลค่อนข้างกลม ขนาดเส้นผ่านศูนย์กลาง 4- 7 มิลลิเมตร ส่วนที่ใช้เป็นยา คือต้นส่วนเหนือดินและ ใบมีรสขม หรือขมอมหวาน
ในปี คศ 1977 มีคนจีนคนหนึ่งชื่อ ศิว์สื้อ หมิง เป็นเภสัชกรจบมหาวิทยาลัยแพทย์ศาสตร์ปักกิ่งเขาได้เข้าทำงานที่ สถาบันวิจัยพืชสมุนไพรนครอานดัง มณฑลส่านซี จนกระทั่งฤดูใบไม้ผลิปี 1982 เขาได้ลางานชั่วคราวเพื่อไปเยี่ยมบ้านที่อำเภอผิงลี่ระยะทางไกลประมาณ 50 กิโลเมตร ในช่วงที่เขาพักผ่อนที่บ้านก็ใช้เวลาเสาะแสวงหาสมุนไพรตัวใหม่ๆ ในอำเภอผิงลี่โดยไปพูดคุยกับชาวบ้าน และหมอพื้นบ้าน เพื่อหาข้อมูลของสมุนไพร เขาได้พบสมุนไพร ตัวใหม่ชนิดหนึ่งที่ชาวบ้านเรียกว่า เสี่ยวโหม่จูเถิง ซึ่งมีประสิทธิภาพในการรักษาชาวบ้านที่เป็นโรคไขมันสูงในเส้นเลือด และโรคความดันโลหิตสูงได้อย่างดี เขาจึงกลับมาที่ห้องทำงานของสถาบันวิจัยของเขา และศึกษาวิจัยทันทีตามตำราแผนโบราณจีน
ฟุบุกิ ชิโร่
นางงามจักรวาล 1953
นางงามจักรวาล 1953  เป็นการจัดการประกวดนางงามจักรวาลครั้งที่ 2 ของโลก จัดขึ้นในวันที่ 18 กรกฎาคม พ.ศ. 2496 (ตามเวลาในประเทศไทย) ณ เมืองลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 26 คน จากทั่วโลก อาร์มี คูเซลา นางงามจักรวาล 1952 ไม่ได้มามอบมงกุฎ เพราะต้องการไปแต่งงาน. แต่มีมานักแสดงหญิงมามอบให้แทน โดยผู้ที่ได้รับตำแหน่งนางงามจักรวาลในปีนี้ ได้แก่ คริสเตียน มาร์เทล สาวงามวัย 18 ปี จากประเทศฝรั่งเศส
มี 26 ผู้เข้าประกวด ต่อไปนี้
ต้มยำกุ้ง 2
ต้มยำกุ้ง 2  เป็นภาพยนตร์ภาคต่อของ"ต้มยำกุ้ง" ที่เคยจัดฉายครั้งแรกใน พ.ศ. 2548 โดยการสร้างในภาคต่อนี้ จะมีการนำนักแสดงอย่าง จา พนม ยีรัมย์, ญาณิน วิสมิตะนันทน์ มาร่วมแสดง ซึ่งถ่ายทำในระบบ 3 มิติ กำกับบทโดยปรัชญา ปิ่นแก้ว และกำกับฉากต่อสู้โดยพันนา ฤทธิไกร ส่วนเนื้อหาภาพยนตร์ชุดนี้ จะเป็นเรื่องราวที่มีความเกี่ยวเนื่องกับภาคแรก กำหนดฉาย 23 ตุลาคม พ.ศ. 2556 ภาพยนตร์ทำรายได้ในประเทศไทย 58.59 ล้านบาท
เมื่อสาเหตุการฆาตกรรมของ “เสี่ยสุชาติ” (อดินันท์ บุญธนพร) เจ้าของปางช้างผู้กว้างขวาง คือการถูกกระแทกเข้าอย่างจังในจุดตาย 3 แห่งโดยผู้เชี่ยวชาญด้านการต่อสู้ หลักฐานทั้งหมดบ่งชี้มัดตัว “ขาม” (จา พนม ยีรัมย์) เนื่องจากเขาเป็นคนสุดท้ายที่ถูกพบอยู่ในที่เกิดเหตุกับผู้ตาย
เขาจึงต้องหลบหนีจากการจับกุม และการตามล่าเพื่อทวงแค้นจากหลานสาวฝาแฝดของเสี่ยสุชาติ “ปิงปิง” (จีจ้า ญาณิน) และ “ซือซือ” (ธีรดา กิตติศิริประเสริฐ) แต่โชคยังเข้าข้างเมื่อระหว่างการหลบหนี ขามได้รับการช่วยเหลือจาก “จ่ามาร์ค” (หม่ำ จ๊กมก) ตำรวจสากลที่ถูกส่งมาจากซิดนีย์เพื่อจัดการภารกิจบางอย่าง
ขามหนีการตามล่า พร้อมกับการตามหา ขอน ช้างตัวเดียวที่เป็นเสมือนทั้งเพื่อนและพี่น้อง ที่ถูกขโมยไปเมื่อหลายวันก่อน ยิ่งหนี ขาม ก็ยิ่งต้องเข้าไปพัวพันกับองค์กรลึกลับที่ถูกควบคุมด้วย “มิสเตอร์แอลซี” หรือ “หมายเลขศูนย์ศูนย์” (ริซา) นายใหญ่ผู้คลั่งไคล้การสะสมนักสู้จากทั่วโลกอย่างลับๆ ทำให้เหล่านักสู้ที่ถูกตีตราด้วยตัวเลข ไม่ว่าจะเป็น “ทเวนตี้” หรือ “หมายเลขยี่สิบ” (รฐา โพธิ์งาม) และ “หมายเลขสอง” (มาร์รีส ครัมพ์) ล้วนแต่มีเป้าหมายอยู่ที่การจัดการ ขาม เพื่อวัตถุประสงค์บางอย่างของนายใหญ่
"ต้มยำกุ้ง 2" เริ่มการสร้างขึ้นในเดือนสิงหาคม พ.ศ. 2554 บทภาพยนตร์โดยเอกสิทธิ์ ไทยรัตน์ ซึ่งก่อนหน้านี้มีผลงานบทภาพยนตร์ไทยอย่าง"13 เกมสยอง" (พ.ศ. 2549), "บอดี้ ศพ*19" (พ.ศ. 2550) และ"ทองสุก 13" (พ.ศ. 2556)
ภาพยนตร์ชุดนี้ได้รับการถ่ายทำในระบบ 3 มิติ และกำกับฉากต่อสู้โดยวีระพล ภูมาตย์ฝน กับสมใจ จันทร์มูลตรี
"ต้มยำกุ้ง 2" เข้าฉายในประเทศไทยเมื่อวันที่ 23 ตุลาคม พ.ศ. 2556 ภาพยนตร์เรื่องนี้เปิดตัวที่อันดับหนึ่งในบ็อกซ์ออฟฟิศในประเทศไทย โดยทำรายได้ 684,406 ดอลลาร์สหรัฐในช่วงสุดสัปดาห์ของการเปืดตัว ซึ่งทำรายได้รวม 1,776,546 ดอลลาร์สหรัฐในประเทศไทย และทำรายได้ทั่วโลก 3,302,463 ดอลลาร์สหรัฐ
รางวัลในประเทศไทย.
ตารางสาขารางวัลที่ได้เข้าชิงรางวัล สีเขียวคือได้รับรางวัล สีแดงคือได้รับการเสนอชื่อแต่พลาดรางวัล
นิตยสารฟิล์มบิสิเนสเอเชีย ให้คะแนนภาพยนตร์เรื่องนี้ที่ 7 เต็ม 10 โดยระบุว่า "การดำเนินเรื่องมาอย่างรวดเร็วและดุเดือด โดยเฉพาะอย่างยิ่งเมื่อบทแสดงให้เห็นถึงการเสแสร้งใด ๆ ที่มีการเชื่อมโยงกันในช่วงครึ่งทาง ความแตกต่างเพียงอย่างเดียวคือ จาละทิ้งการอ้างสิทธิ์ตามปกติของเขาที่มีชื่อเสียงในการไม่ใช้ลวดสลิง หรือวิชวลเอฟเฟกต์ และภาพยนตร์เรื่องนี้มีน้ำหนักเบากว่าในแนวมาโซคิสม์ที่แทรกซึมอยู่ในงานส่วนใหญ่ของเขา" ส่วนหนังสือพิมพ์"เซาธ์ไชนามอร์นิงโพสต์" ให้คะแนนภาพยนตร์เรื่องนี้ที่ 3 เต็ม 5 โดยระบุว่าภาพยนตร์เรื่องนี้ "เอาชนะฉากที่ยุ่งยากและซับซ้อน และ 3 มิติที่ไม่น่าประทับใจเพื่อมอบความตื่นเต้นที่จำเป็น" ภาพยนตร์เรื่องนี้มีเมทาสกอร์ที่ 45/100 โดยอิงจากนักวิจารณ์ 10 คนที่เมทาคริติก
ดับเบิลยูซีดับเบิลยู เวิลด์เทเลวิชั่น แชมเปี้ยนชิพ
ดับเบิลยูซีดับเบิลยู เวิลด์เทเลวิชั่น แชมเปี้ยนชิพ เป็นเข็มขัดแชมป์รองของ เวิลด์แชมเปี้ยนชิพเรสต์ลิง หรือ WCW ก่อตั้งขึ้นเมื่อ 27 กุมภาพันธ์ ค.ศ. 1974 ถึง วันที่ 10 เมษายน ค.ศ. 2000
โจ สิงห์สังเวียน
โจ สิงห์สังเวียน  เป็นการ์ตูนที่ได้รับความนิยมในช่วงปี 1968 - 1973 ใน นิตยสารการ์ตูนรายสัปดาห์โชเน็น, งานการ์ตูนอมตะชิ้นนี้ได้เขียนโดย อาซาโอะ ทาคาโมริ, ภาพวาดโดย เท็ตซึย่า ชิบ่า และเผยแพร่โดย โคดันชา ซึ่งได้ตีพิมพ์ในญี่ปุ่นมากกว่า 20 ล้านชุด "โจ สิงห์สังเวียน" ยังได้รับการพัฒนาเป็นการ์ตูนแอนิเมชันซีรีส์ ในปี 1970 - 1971 ด้วยความสำเร็จที่ล้นหลามจากหนังสือการ์ตูนและทีวีซีรีส์ "โจ สิงห์สังเวียน" ได้รับการนำมาฉายในโรงภาพยนตร์ในปี 1980 - 1981
ยาบุกิ โจ นักเลงข้างถนนทาดาได้พบกับ ทันเกะ ดันเป เจ้าของค่ายมวยที่ตกอับ ดันเปเห็นว่าโจมีแววจึงชวนมาเป็นนักมวยต่อมาโจได้ทำผิดแล้วถูกส่งเข้าสถานกักกันเยาวชนที่นั่นได้พบกับ ริกิชิ ผู้ซึ่งเห็นแววชกมวยในตัวโจ ทั้งสองได้ชกมวยกันในสถานกักกัน
ต่อมา ริกิชิได้ออกจากสถานกักกัน โจจึงสัญญาว่จะเป็นนักมวยอาชีพเพื่อไปสู้กับริคิอิชิอีกครั้ง โจ กับ ดันเป ได้ฝึกซ้อมอย่างหนักจนได้เป็นนักมวยอาชีพและเอาชนะ วูลฟ์ คาเนกูชิ ได้ ต่อมาวูลฟ์ก็ต้องแขวนนวมไป โจจึงได้ชกกับริคิอิชิอีกครั้ง คราวนี้ โจเป็นฝ่ายแพ้ แต่ริคิอิชิต้องเสียชีวิตในการแข่งขันเพราะลดน้ำหนักและโดนหมัดของโจจนเลือดคลั่งในสมอง โจไม่สามารถชกใครได้อีกจนโยโกะพาไปพบ คาร์ลอส ริเวียร่า แชมป์อันดับ 6 ของโลก ทำให้โจไฟติดอีกครั้ง โจเสมอกับคาร์บอส แต่ต่อมาเมื่อคาร์ลอสไปชิงแชมป์โลกกับ โฮเซ่ เมนโดซ่า คาร์ลอสกลับโดนน็อคยกแรกและกลายเป็นคนพิการ ซึ่งเป็นเพราะหมัดของโจในไฟต์ก่อนที่มาชกกับโฮเซ่ ต่อมาโจสามารถเอาชนะ คิม เรน ฮี และได้เป็นแชมป์เอเชียแปซิฟิก จนได้โอกาสชิงแชมป์โลกกับโฮเซ่
แฟนหนังสือการ์ตูนได้พบแรงจูงใจจากหนังสือการ์ตูนเรื่องนี้ในความกล้าหาญ และชนะใจแฟน ๆ นับล้าน ๆ ทั้งเด็กและผู้ใหญ่มากกว่า 40 ปี หลังจากการพิมพ์ ในขณะนี้ครั้งแรกในประวัติศาสตร์ที่การ์ตูนแห่งตำนานได้ถูกนำมาฉายเป็นภาพยนตร์ ครั่งแรกในเมืองไทยในโรงภาพยนตร์วันที่ 28 เมษายน 2554
บัดดี โรเจอส์
"เนเจอร์บอย" บัดดี โรเจอร์ส ("Nature Boy" Buddy Rogers; 20 กุมภาพันธ์ ค.ศ. 1921 – 26 มิถุนายน ค.ศ. 1992) เป็นนักมวยปล้ำอาชีพชาวอเมริกันของเวิลด์ไวด์เรสต์ลิงเฟดดิเรชั่น (WWWF) เป็นแชมป์โลกเฮฟวี่เวท WWWFคนแรกหรือแชมป์ WWE ในปัจจุบัน และเคยได้แชมป์โลกเฮฟวี่เวท NWA ปัจจุบันเสียชีวิตลงด้วยอายุรวม 71 ปี และได้รับการบรรจุชื่อเข้าสู่หอเกียรติยศดับเบิลยูดับเบิลยูอีประจำปี 1994
เป็นลูกชายของพ่อแม่ผู้อพยพเยอรมัน, โรเจอร์สเป็นนักกีฬาที่โดดเด่นโดยขึ้นปล้ำตอนอายุ 9 ปีในสมาคมระดับท้องถิ่น YMCA ตามคำแนะนำของอาจารย์คนหนึ่งของเขา เขาได้เข้าร่วมในแคมเดน YMCA Wrestling League และชนะเลิศเป็นแชมป์เฮฟวี่เวท นอกจากนี้เขายังมีความสมารถในฟุตบอล ,มวยสากล แต่บางทีกีฬาที่เขาเล่นดีที่สุดของเขาก็คือว่ายน้ำ ในปี ค.ศ. 1937 เขาชนะเลิศเป็น YMCA’s three-mile swimming championship และตลอดชีวิตของเขาเป็นที่รู้จักในฐานะที่เป็นนักดื่มยอดเยี่ยม
ต่อมาเข้าได้เข้าร่วมกับ Dale Brothers Circus ในการเป็นนักมวยปล้ำตอนอายุ 17 ปี จากนั้นเขาก็ไปทำงานที่อู่ต่อเรือและกลายเป็นเจ้าหน้าที่ตำรวจ แต่วันหนึ่งเขาไปยังสำนักงานของโปรโมเตอร์มวยปล้ำ Ray และ Frank Hanley ซึ่งทำให้ได้ขึ้นปล้ำในแมทช์ครั้งแรกของเขาในวันที่ 3 กรกฎาคม ค.ศ. 1939 โดยเอาชนะ Moe Brazen
ต่อมา Rogers ได้กลายเป็นนักมวยปล้ำระดับท็อป โดยใช้ชื่อจริงของเขาดังทั่วบ้านเกิดของเขาซึ่งเขาได้รับการชนะครั้งแรกของเขามากกว่า Ed "Strangler" Lewis
Buddy Rogers
พระธรรมกาย
อัตราส่วนประสิทธิภาพของพลังงานตามฤดูกาล
ประสิทธิภาพของเครื่องปรับอากาศมักถูกคิดเป็น อัตราส่วนประสิทธิภาพของพลังงานตามฤดูกาล  ซึ่งถูกกำหนดโดย 'สถาบันเครื่องปรับอากาศ, เครื่องทำความร้อน, และเครื่องทำความเย็น' ในมาตรฐาน AHRI 210/240 ปี 2008 ของมัน ชื่อว่า "การจัดอันดับความสามารถของเครื่องปรับอากาศและอุปกรณ์ปั๊มความร้อนที่ใช้แหล่งที่มาเป็นอากาศ"&lt;ref name="ahri210/240"&gt;&lt;/ref&gt;. มาตรฐานที่คล้ายกันคืออัตราส่วนประสิทธิภาพการใช้พลังงานตามฤดูกาลของยุโรป (ESEER).
ค่า SEER ของแต่ละเครื่องหมายถึงค่าความเย็นที่ส่งออกมาในระหว่างฤดูกาลหนึ่งๆหารด้วยพลังงานไฟฟ้าทั้งหมดที่ใส่เข้าไปในช่วงเวลาเดียวกัน. SEER ยิ่งสูง, ประสิทธิภาพพลังงานก็ยิ่งดี. ในสหรัฐอเมริกา, SEER เป็นอัตราส่วนของความเย็นมีหน่วยเป็น British thermal unit (BTU) ต่อพลังงานที่บริโภคเข้าไปมีหน่วยเป็นวัตต์-ชั่วโมง. ค่าสัมประสิทธิ์ของการปฏิบัติงาน , เป็นการวัดประสิทธิภาพที่ไม่มีหน่วยและเป็นสากลมากกว่าซึ่งจะกล่าวถึงต่อไป.
ตัวอย่าง, พิจารณาเครื่องปรับอากาศขนาด 5,000 BTU ต่อชั่วโมง (1,500 วัตต์) ที่มี SEER = 10 BTU/W·h, ทำงานรวม 1,000 ชั่วโมงในช่วงฤดูร้อนประจำปี (เช่น 8 ชั่วโมงต่อวันเป็นเวลา 125 วัน)
ความเย็นส่งออกทั้งหมดประจำปีจะเป็น:
ด้วย SEER=10 BTU/W·h, การใช้พลังงานไฟฟ้าประจำปีจะเท่ากับ:
5,000,000 BTU/ปี หารด้วย 10 BTU/W·h = 500,000 W·ชั่วโมง/ปี
การใช้พลังงานเฉลี่ยอาจจะถูกคำนวณขึ้นง่ายๆโดย:
หากค่าไฟฟ้าของคุณคือ 5 บาทต่อหน่วย(1 หน่วย=กิโลวัตต์· h), ดังนั้น ค่าใช้จ่ายของคุณต่อชั่วโมงในการใช้งานคือ
ความสัมพันธ์ของ SEER กับ EER และ COP.
อัตราส่วนประสิทธิภาพพลังงาน  ของอุปกรณ์ให้ความเย็นใดๆคืออัตราส่วนของ"การส่งออก" ของพลังงานความเย็น (หน่วยเป็นบีทียู) กับพลังงานไฟฟ้าที่"ใส่เข้าไป" (หน่วยเป็น วัตต์.ชม) ที่อุณหภูมิที่กำหนด. EER โดยทั่วไปถูกคำนวณโดยใช้อุณหภูมิภายนอกที่ 95 °F และอุณหภูมิภายใน (จริงๆแล้วเป็นอากาศที่ไหลย้อนกลับ)ที่ 80 °F และที่ความชื้นสัมพัทธ์ 50%.
SEER มีความสัมพันธ์กับค่าสัมประสิทธิ์ของการปฏิบัติงาน (COP) ที่ใช้กันทั่วไปในอุณหพลศาสตร์  ที่มีความแตกต่างหลักที่ว่า COP ของอุปกรณ์ให้ความเย็นเป็นแบบไม่มีหน่วย, เพราะเศษและส่วนจะแสดงในหน่วยเดียวกันและหักล้างกันเอง. SEER ใช้หน่วยผสม, ดังนั้นจึงไม่ได้มีความรู้สึกทางกายภาพในทันทีและสามารถหาได้จากการคูณ COP (หรือ EER) กับปัจจัยการแปลงจาก BTU/h ให้เป็นวัตต์: ดังนั้น
SEER นอกจากนี้ยังเป็น COP (หรือ EER) ที่แสดงในรูปของ BTU/W·h อีกด้วย, แต่แทนที่จะถูกประเมินที่สภาวะการดำเนินงานเพียงจุดเดียว, มันแสดงความหมายถึงประสิทธิภาพที่คาดหวังโดยรวมสำหรับสภาวะอากาศของปีโดยทั่วไปในสถานที่ที่กำหนด. SEER จึงถูกคำนวณด้วยอุณหภูมิในร่มเดียวกัน, แต่ในช่วงของอุณหภูมิภายนอกจาก 65 °F (18 °C) ถึง 104 °F (40 °C), ด้วยร้อยละที่กำหนดแน่นอนของเวลาในแต่ละ 8 ถังกระจาย 5 °F (2.8 °C). ไม่มีค่าเผื่อสำหรับสภาพอากาศที่แตกต่างกันในความจุนี้, ซึ่งมีความตั้งใจเพื่อชี้ให้เห็นว่า EER ถูกกระทบได้อย่างไรโดยช่วงของอุณหภูมิภายนอกตลอดฤดูการให้ความเย็น.
EER ทั่วไปสำหรับเครื่องทำความเย็นกลางสำหรับที่อยู่อาศัย = 0.875 × SEER. SEER จะมีค่าสูงกว่า EER สำหรับอุปกรณ์เดียวกัน.
วิธีการรายละเอียดเพิ่มเติมสำหรับการแปลง SEER ให้เป็น EER ใช้สูตรนี้:
SEER = 13 จะอยู่ที่ประมาณเทียบเท่ากับ EER = 11 และ COP = 3.2, ซึ่งหมายความว่า 3.2 หน่วยของความร้อนจะถูกย้ายออกจากภายในบ้านต่อหนึ่งหน่วยของพลังงานที่ใช้ในการเปิดใช้เครื่องปรับอากาศ.
ค่าสูงสุดตามทฤษฎี.
SEER และ EER ของเครื่องปรับอากาศเครื่องหนึ่งจะถูกจำกัดโดยกฎของอุณหพลศาสตร์. กระบวนการทำความเย็นที่มีประสิทธิภาพสูงสุดเท่าที่เป็นไปได้คือ Carnot cycle. COP ของเครื่องปรับอากาศที่ใช้ Carnot cycle คือ
เมื่อ formula_2 คืออุณหภูมิในห้องและ formula_3 คืออุณหภูมินอกห้อง. อุณหภูมิทั้งสองจะต้องได้รับการวัดโดยใช้ระดับอุณหภูมิของอุณหพลศาสตร์ที่มีพื้นฐานที่ศูนย์สัมบูรณ์เช่นอุณหภูมิเป็น Kelvin หรือ Rankine. EER จะคำนวณได้จากการคูณ COP ด้วย 3.412 BTU/W⋅h ตามที่ได้อธิบายไว้ข้างต้น:
สมมติว่าอุณหภูมินอกห้อง = 95 °F (35 °C) และอุณหภูมิในห้อง = 80 °F (27 °C), สมการข้างต้นจะให้ (เมื่ออุณหภูมิถูกแปลงเป็นเคลวินหรือแรนกิ้น) COP = 36, หรือ EER = 120. ตัวเลขนี้จะเป็นประสิทธิภาพมากขึ้นประมาณ 10 เท่ามากกว่าเครื่องปรับอากาศที่ใช้ในบ้านทั่วไปที่มีอยู่ในปัจจุบัน.
EER ที่สูงสุดจะลดลงเมื่อความแตกต่างระหว่างอุณหภูมิของอากาศภายในและภายนอกเพิ่มขึ้นและในทางกลับกัน. ในอากาศแบบทะเลทรายที่อุณหภูมิภายนอกคือ 120 °F (49 °C), COP สูงสุดจะตกลงมาถึง 13 หรือ EER ที่ 46 (สำหรับอุณหภูมิในร่ม 80 °F (27 °C)).
SEER สูงสุดสามารถคำนวณได้โดยการเฉลี่ยค่าสูงสุดของ EER ในช่วงอุณหภูมิที่คาดไว้ตลอดฤดูกาล.
กานต์ปรียา วุฒิสิงห์ชัย
พรภัทร ก่อเกียรติตระกูล
อำพล จันทะน้อย
ฐิตินันท์ สุขสม